Diari Oficial de la Generalitat Valenciana


Sumari del DOGV 6404, del 24-11-2010 (2010/12972)

Notificació de laude arbitral. Expedient número COIJAC/2009/696/46.
-------------------------------------------------------------------

### Dades del document

Número de DOGV
:   6404

Data del DOGV
:   24-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12994


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2009/696/46. [2010/12505]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2009/696/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a la interessada que a continuació s'especifica el laude arbitral recaigut en el mencionat expedient, mitjançant el present edicte:  
Interessada: Yamilé de las Mercedes Verdecia García  
Últim domicili conegut: c/ Médico Pedro Herrero, 4-1-A (03181 Alacant)  
Expedient: COIJAC/2009/696/46  
Laude de data 4 de maig de 2010 que es dicta a València en els termes següents: «S'estima parcialment la pretensió de Yamilé de las Mercedes Verdecia García contra France Telecom España, SA, en entendre el col·legi arbitral, per la documentació que hi ha en l'expedient i les al·legacions de les parts, que hi ha una concurrència de culpes; d'una banda, la documentació aportada per la reclamant, especialment els correus electrònics a través dels quals se li oferiren els productes finalment contractats s'emparen en l'aparença de veracitat ja que sembla que parlen en nom d'Orange utilitzant la seua marca comercial i oferint els servicis d'esta empresa. A més, l'últim oferiment efectuat el 28 d'octubre de 2008 per correu electrònic és seguit per la contractació telefònica i al seu torn esta és confirmada per mitjà d'una altre correu electrònic. En este sentit, no es pot imputar a la reclamant la diligència necessària per a distingir si l'oferiment el fa la mateixa empresa reclamada o un distribuïdor autoritzat (no identificat per l'empresa reclamada). D'altra banda, tal com s'observa en la gravació de la contractació, en descriure els servicis contractats ni el personal de l'empresa reclamada ni la Sra. Verdecia fan menció del bo de telefonades internacionals objecte de la present reclamació. A més, segons l'estipulat en l'esmentada conversació, la reclamant va disposar d'un termini de 7 dies per a comprovar que els servicis eren del seu grat, sense que haja quedat acreditat que fera cap gestió per a comprovar que se li aplicaven les tarifes internacionals que creia haver contractat.  
Per tot l'exposat, l'empresa reclamada haurà d'anul·lar el 50% de la quantia pendent de pagament i trametre al domicili de la Sra. Verdecia la factura rectificadora amb indicació dels mitjans que té per a pagar la mencionada quantitat.  
Respecte a la reconvenció formulada per l'empresa reclamada, este col·legi arbitral l'estima parcialment pels mateixos motius exposats anteriorment, ja que entén que la Sra. Yamilé haurà de pagar el 50% de la quantitat pendent de pagament, que ascendix a un import de 178,70 euros, IVA inclòs, per la qual cosa li correspondrà pagar la quantitat de 89,35 euros, IVA inclòs, en el número de compte indicat per l'empresa i corresponents a les telefonades realitzades per ella.  
Una vegada que la reclamant haja pagat el mencionat import, l'empresa reclamada haurà de procedir a eliminar les dades personals de Yamilé de las Mercedes Verdecia de qualsevol fitxer de solvència patrimonial i de crèdit en què s'hagueren pogut incloure per esta causa, en el termini de 10 dies des de la notificació de la realització del pagament.»  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a la interessada reclamant als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge. També se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que es disposa en l'article 39. Contra el laude és possible acció d'anul·lació que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a la interessada consignada anteriorment, s'expedix el present edicte.  
València, 20 d'octubre de 2010.- El president de la Junta Arbitral: Luis Abellán Tolosa.